Diari Oficial de la Generalitat Valenciana


Sumari del DOGV 6979, del 06-03-2013 (2013/2079)

Informació pública resolució de la Secretaria Autonòmica de Justícia de la Conselleria de Governació i Justícia, per lla qual s'acorda la inscripció de la Fundació Caixaltea Fundació de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6979

Data del DOGV
:   06-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2079


Data del document
:   12-12-2012

Organisme emissor
:   Conselleria de Governació i Justícia

Tipus de document
:   Anunci

Descriptors 

:   * Conselleria de Governació i Justícia
    * centre d'ensenyament

Informació pública resolució de la Secretaria Autonòmica de Justícia de la Conselleria de Governació i Justícia, per lla qual s'acorda la inscripció de la Fundació Caixaltea Fundació de la Comunitat Valenciana. [2013/2079]  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol, en el qual s'establix com a funció específica del protectorat el «donar publicitat a l'existència i activitats de les fundacions», s'indica el següent:  
  
Primer. Per Resolució de 12 de desembre de 2012, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana, l'entitat denominada Fundació Caixaltea Fundació de la Comunitat Valenciana, amb el número 207A i classificar-la amb el caràcter de cultural i assistencial sota la tutela del protectorat que exercix la Generalitat Valenciana. El seu domicili radicarà en el carrer del Passatge Llaurador, núm.1-1r, 03326 del municipi d'Altea (Alacant).   
D'acord amb l'article 6 dels seus estatuts, relatiu als fins i activitats, la fundació té com a objecte portar a terme i promocionar tot tipus d'activitats d'interés general, en particular aquelles tendents a la promoció cultural, social i assistencial en l'entorn a què esta estenga el seu àmbit d'actuació. Correspon al patronat de la fundació determinar la manera en què s'hauran de complir els fins enumerats en este article, com per exemple, a títol merament enunciatiu i no limitador: per mitjà de la formació dels socis i treballadors de la cooperativa en els principis i tècniques cooperatives, econòmiques i professionals; per mitjà de la realització de programes de col·laboració amb tercers, beques, publicacions, exposicions, concursos i actes públics, facilitar ajudes a altres iniciatives i associacions culturals i esportives; a través d'aportacions o facilitar infraestructura i assessorament: o participar i col·laborant en la restauració de monuments i obres d'art. Les prestacions de la fundació s'atorgaran de forma no lucrativa.   
  
El desenrotllament de l'objecte de la fundació s'efectuarà per mitjà de la gestió i aplicació de la part del Fons per a la Formació i Promoció Cooperativa que li siga assignada per Caixaltea, d'acord amb la normativa vigent, amb l'aplicació de les dotacions que a este efecte acorde anualment l'Assemblea General de la mencionada Caixa, així com els recursos que puga disposar procedents d'altres fonts, com puguen ser les donacions de tercers o els procedents dels rendiments del seu propi patrimoni.  
Són fins de la fundació:  
1. La promoció de les relacions intercooperatives, la difusió del cooperativisme i la promoció cultural, professional i social de l'entorn local o de la comunitat en general, igual que a qualsevol altra finalitat autoritzada per la legislació vigent en cada moment.  
2. Assumir l'històric compromís social de l'entitat fundadora Caixaltea, amb el que ha sigut el seu entorn natural d'implantació, i garantir la permanència de la seua obra social, qualsevol que fóra l'evolució de la Caixa dins del sistema financer.  
3. Atendre i promoure obres beneficoassistencials.  
4. Recolzar el desenrotllament de la cultura local.  
5. Col·laborar en el manteniment i difusió del patrimoni cultural i artístic de la Comunitat Valenciana, amb caràcter preferencial. Reunir, salvaguardar i donar a conéixer l'obra d'artistes locals de prestigi.   
6. (Figura en blanc en l'escriptura)  
7. Encoratjar la vida associativa de la Comunitat Valenciana i contribuir a les celebracions i esdeveniments socials, fomentant els valors que són propis de la nostra identitat.  
8. Formar part del patronat d'altres fundacions les finalitats de les quals estiguen compreses entre els objectius de la fundació.  
Seran potencials beneficiaris de la fundació totes aquelles persones que, directament o indirectament, estiguen relacionades amb el seu àmbit d'actuació, segons allò que s'ha assenyalat en l'article 5 d'estos estatuts, amb especial atenció als socis i treballadors de Caixaltea amb vista a la seua formació professional, així com als seus socis i clients, en especial si es tracta d'associacions amb fins no lucratius i semblants als de la fundació. La fundació atorgarà, amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el patronat que en són legítimes creditores, d'acord amb les bases, normes o regles que establisca a este efecte. Ningú no podrà al·legar contra la fundació dret preferent a gaudir dels seus beneficis, ni imposar la seua atribució a persona o entitat determinada. Quant a l'àmbit personal o sector de població atesa, l'actuació de la fundació es dirigirà principalment als residents a al Comunitat Valenciana.  
  
València, 12 de desembre de 2012.- El secretari autonòmic de Justícia: Antonio Gastaldi Mateo